OpenLLM-France/wikimedia huggingface dataset:
# Ginés Meléndez Sotos

Ginés Meléndez Sotos (nascut el 22 de març de 1950) és un futbolista i entrenador de futbol espanyol ja retirat.

## Carrera futbolística

Ginés, va deixar de jugar a futbol amb 21 anys. Després va estudiar per fer d'entrenador, i va començar a entrenar els equips inferiors de l'Albacete Balompié. Va ser durant molts anys coordinador del planter de l'Albacete, un càrrec que va compaginar amb el de regidor municipal d'Albacete. També va ser professor d'educació física en una escola d'Albacete. El 1992 i el 1994 va entrenar un partit a la Liga com a entrenador interí. Després d'anys com a entrenador i entrenador de l'Albacete Balompié, la temporada 1997–98 va liderar el primer equip les darreres 5 jornades, aconseguint la salvació de categoria.
Després de molts anys a l'Albacete, Balompié va ser triat per Iñaki Sáez per incorporar-se a l'equip tècnic dels juvenils de la selecció espanyola. Ha guanyat nombroses competicions internacionals amb la selecció espanyola sub-17 i la sub-19.

## Referències

* ↑ «Meléndez aparca su tarea política para entrenar» (en castellà). , 07-09-1994 [Consulta: 9 juny 2012].
* ↑ «El alucine manchego» (en castellà). , 21-12-1992 [Consulta: 9 juny 2012].
* ↑ «La esperanza se llama Ginés Meléndez» (en castellà). , 14-04-1998 [Consulta: 9 juny 2012].
* ↑ «Ginés Meléndez habla del éxito» (en castellà). UEFA, 18-02-2012 [Consulta: 9 juny 2012].

## Enllaços externs

* Ginés Meléndez Sotos Fitxa com a entrenador a BDFutbol
# Forner menut

El forner menut (Furnarius minor) és una espècie d'ocell de la família dels furnàrids (Furnariidae) que viu en zones de ribera al sud-est de Colòmbia, nord-est del Perú i Brasil amazònic.

## Referències

* ↑ «Forner menut». Cercaterm. TERMCAT, Centre de Terminologia. REV. 29-12-2010, (català)
# Albert de Brandenburg

Albert de Brandenburg és el nom dels següents personatges:
* Albert I de Brandenburg (1106 - Ballenstadt, 1170), marcgravi de Brandenburg de la casa d'Ascània
* Albert de Brandenburg o Albert de Magúncia, arquebisbe de Magdeburg i de Magúncia, príncep elector del Sacre Imperi i administrador de la diòcesi de Halberstadt
* Albert II de Brandenburg-Ansbach (Ansbach, 1620 - 1667), noble alemany
# Sent Prist de la Sostrana

Sant Prit la Fuèlha (en francès Saint-Priest-la-Feuille) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 619 habitants. Està integrada a la Communauté de communes du Pays Sostranien. Saint-Priest forma part d'un dels itineraris del Camí de Sant Jaume.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 679 | 790 | 689 | 638 | 635 | 619 | 671 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Gilles Neveu | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.

## Enllaços externs

* Ajuntament Arxivat 2009-06-06 a Wayback Machine.
* Saint-Priest-la-Feuille en l'Insee Arxivat 2007-03-12 a Wayback Machine.
# Sant Quintí d'Ardòvol

Sant Quintí d'Ardòvol és una església del municipi de Prullans (Cerdanya) inclosa en l'Inventari del Patrimoni Arquitectònic de Catalunya.

## Descripció

L'Església de St. Quintí està situada al sud del Mas Sant Quintí, sota les cases de la Bastida. Actualment el mas s'ha abandonat i només s'utilitza com a paller i estable. La capella del mas, situada a un centenar de metres més cap al sud, era de planta rectangular i de reduïdes dimensions, amb una cambra adjacent al costat est. El sostre està esfondrat, però, tot i així l'estat de conservació dels murs és força bo.
L'arc que separa la nau de l'església de la cambra adjacent és un arc de mig punt del mateix tipus que els arcs de les finestres, amb la línia d'imposta entrada respecte de la llum de l'arc. Tots aquests elements han fet que aquesta església s'enquadri en el moment preromànic (veure Barral 1981) essent l'únic exemplar de la comarca que es pot datar en aquest moment.

## Història

El lloc d'Ardòvol apareix citat a l'Acta de Consagració de la Seu d'Urgell del 839 encara que la referència afecta a una altra església del lloc, concretament a la parròquia de Sant Climent.

## Referències

* 1 2 3 «Sant Quintí d'Ardòvol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 desembre 2015].
# Masada de Martí

La Masada de Martí és una obra de Santa Bàrbara (Montsià) inclosa a l'Inventari del Patrimoni Arquitectònic de Catalunya.

## Descripció

Construcció rectangular disposada quasi en perpendicular a la carretera, dividida en tres vivendes de planta baixa i un pis. Una ha estat reformada trencant el conjunt.
Fàbrica de maçoneria ordinària, emblanquinada recentment amb coberta a dues aigües de teula.
Antic molí que encara conserva la "torre del giny"
També té una sènia, pous i safareigs (basses), així com un emparrat sobre pilastres.
De fet són dos masos, el de més a prop de la carretera és el Mas Martí i el més allunyat és el Mas de Galan.

## Història

A aquesta masia, també dita del Solà, és possible que es congreguessin els veïns del llavors barri de Santa Bàrbara el 1817 per a decidir la petició de segregació de la Galera, inici de la constitució del municipi.

## Referències

* 1 2 3 4 5 6 «Masada de Martí». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].

## Enllaços externs

* «Masada de Martí». Mapa de recursos culturals. Diputació de Tarragona.
# Joan de Lanuza i d'Oms

Joan de Lanuza i Oms (c. 1636- 1725) fou un militar que participà en la Guerra de Successió Espanyola. Fill de Josep de Lanuza, de qui heretà el títol de vescomte de Rueda i Perellós, va unir-se en matrimoni amb Elena de Gelabert, amb qui va tenir quatre fills.
Com a president de la Junta General de Braços, va participar en la defensa de Barcelona durant el setge de la ciutat per part de les tropes borbòniques com a portador de la Bandera de Santa Eulàlia. Després de la derrota va ser destituït de tots els seus càrrecs i se li van confiscar els béns. Posteriorment fou obligat a exiliar-se a Castella i València, població on va morir.

## Referències

* ↑ Serra i Sellarés, Francesc. Els herois de 1714. Barcelona: Base, 2013, p. 66.
# Fosfatidilcolina

Les fosfatildicolines (en anglès: Phosphatidylcholines, PC) són una classe de fosfolípids que incorpora colina com a grup capçalera.
Són un component principal de la membrana biològica i es poden obtenir de moltes fonts com el rovell d'ou o les llavors de la soia. La dipalmitoil fosfatildicolina és la lecitina. Mentre que les fosfatildicolines es troben en totes les cèl·lules d'animals i de plantes són absents en les membranes de ka majoria dels bacteris, incloent a Escherichia coli. La fosatildicolina purificada es produeix comercialment.

## Funció

La fosfatildicolina és un constituent principal de les membranes cel·lulars i un surfactant dels pulmons. Es creu que és transportada entre membranes dins la cèl·lula per la proteïna de transferència de la fosfatildicolina (phosphatidylcholine transfer protein (PCTP)).
També té un paper en senyalament cel·lular i l'activació d'altres enzims.

## Altres imatges

* Fórmula estructural general de les fosfatidilcolines
* Lípids de la membrana
* Metabolisme de la colina
* Fosfatidat
* Colina

## Referències

* ↑ Jackowski, Suzanne; Cronan, jr., John E.; Rock, Charles O. «Chapter 2: Lipid metabolism in procaryotes». A: Biochemistry of Lipids, Lipoproteins and Membranes. Elsevier, 1991, p. 80–81. ISBN 0-444-89321-0.
* ↑ Chen F, Zhao Q, Cai X, Lv L, Lin W, Yu X, Li C, Li Y, Xiong M, Wang XG «Phosphatidylcholine in membrane of Escherichia coli changes bacterial antigenicity.». Can. J. Microbiol., 55, 11, 01-11-2009, pàg. 1328–34. DOI: 10.1139/w09-082. PMID: 19940943.
* ↑ Wirtz KW «Phospholipid transfer proteins.». Ann. Rev. Biochem., 60, 13, 01-07-1991, pàg. 73–99. DOI: 10.1146/annurev.bi.60.070191.000445. PMID: 1883207.
* ↑ Kanno K, Wu MK, Agate DA, Fanelli BK, Wagle N, Scapa EF, Ukomadu C, Cohen DE «Interacting proteins dictate function of the minimal START domain phosphatidylcholine transfer protein/StarD2.». J. Biol. Chem., 282, 42, 01-10-2007, pàg. 30728–36. DOI: 10.1074/jbc.M703745200. PMID: 17704541.

## Enllaços externs

* «Fosfatidilcolina» (en anglès). Medical Subject Headings.
* http://www.kvue.com/news/top/stories/110507kvuelipodissolve-mm.1e0189bdb.html Arxivat 2007-08-10 a Wayback Machine.
# Llum Ventura Gil

Llum Ventura Gil (Barcelona, 1941 - 9 juliol de 2023) va ser una activista i política. Va col·laborar amb la Fundació Pare Manel, va ser membre de Barcelona En Comú i de Dones Llibertàries de CGT Catalunya.
L'ampliació de la perruqueria va comportar un canvi de nom La Pelu, per poder arribar a un públic més ampli però sense perdre la imatge combativa. La idea era crear un espai accessible que trenqués amb el model tradicional que exigia una visita setmanal a la perruqueria. La filosofia del negoci era aconsellar al client respectant la seva personalitat i creativitat personal, reivindicant la perruqueria d'autor i l'ofici com un art.
En 1996 quan va tenir coneixement que la "Llibreria de Dones" de Madrid preparava un homenatge a les dones que havien participat en la Guerra Civil es va veure impulsada a dur a terme una recerca similar a Barcelona perquè les experiències del passat es transmetessin a les noves generacions. L'embrió del projecte va cobrar forma quan aquell any van preparar el testimoniatge d'algunes de aquestes dones amb el lema «Les dones del 36» coincidint amb els 20 anys de les Primeres Jornades Catalanes de la Dona. L'èxit d'aquell acte tan emotiu va suposar el punt de partida d'un llarg i fructífer camí.
En 2007 a causa de l'avançada edat o de l'estat físic de moltes dels seus membres, l'Associació es va dissoldre després d'haver realitzat un treball que ha servit per posar nom i cognoms a dones que van lluitar per la llibertat i que d'una altra manera haurien quedat en l'anonimat. En 2006 havien editat un llibre «Les dones del 36 un silenci convertit en paraula» per fer-ne donació a les biblioteques, arxius i universitats.

## Referències

* ↑ Simón, Lluís. «Mor als 82 anys Llum Ventura, activista social i fundadora del grup Dones del 36» (en català). El Punt avui, 09-07-2023. [Consulta: 9 juliol 2023].
* ↑ «Llum Ventura Gil | Barcelona En Comú» (en castellà). Arxivat de l'original el 2018-01-15. [Consulta: 14 gener 2018].
* ↑ «Llum Ventura, fundadora e ideóloga de La Pelu» (en espanyol europeu). [Consulta: 14 gener 2018].
* ↑ Redacció. «Mor Llum Ventura, activista social i política de Ciutat Vella». Betevé, 09-07-2023. [Consulta: 9 juliol 2023].
* ↑ Alvarado, Ruth. Perspectiva histórica y problemas actuales de la institución penitenciaria en España. Las mujeres encarceladas toman la palabra. (tesi) (en castellà). Salamanca: Universitat de Salamanca, 2012..
* 1 2 Cugat, Ricard. «Muere Llum Ventura, la historiadora y activista que impulsó la asociación 'Dones del 36'» (en castellà). El Periódico, 09-07-2023. [Consulta: 9 juliol 2023].
* ↑ Ventura, Llum «Les dones del 36. Recuperació històrica». Memòria antifranquista del Baix Llobregat, 2009, pàg. 58-59.
# Aixa

«Aixa» té aquests significats:
* Aixa (eina): eina per a treballar la fusta
* Aixa (Marina Alta): població de Marina Alta
* Àïxa bint Abd-al-Aziz filla de Egilona i esposa de Fortun ibn Qassi
* Àïxa bint Abi-Bakr: esposa de Mahoma
* Aixa (zoroastrisme): concepte del zoroastrisme
* Aixà: ciutat de Rússia
# Guàrdia Nacional

«Guàrdia Nacional» té aquests significats:
* Guàrdia Nacional (França), milícia ciutadana creada a l'inici de la Revolució francesa que existí sense interrupció de 1789 a 1871, quan fou dissolta a conseqüència del seu protagonisme revolucionari durant la Comuna de París
* Guàrdia Nacional dels Estats Units, força de reserva militar estatunidenca formada per voluntaris
* Guàrdia Nacional Padana, organització depenent de la Lliga Nord a Itàlia
* Guàrdia Nacional Republicana, cos de seguretat pública que va existir en Espanya al començament de la Guerra Civil, successor de la Guàrdia Civil en la zona republicana
* Guàrdia Nacional de Tunísia, organització paramilitar estatal creada el 1956
* Guàrdia Nacional, branca principal de les forces armades de Cap Verd per a la defensa militar del país, es fan càrrec de l'execució per terra i mar de les operacions de suport a la seguretat interna vegeu Forces Armades Capverdianes#Guàrdia Nacional
# Sant Quintí (desambiguació)

«Sant Quintí» té aquests significats:
* Hagiografia: Sant Quintí, màrtir del segle iii commemorat el 31 d'octubre
* Toponímia:
** Castell de Sant Quintí
** Entitats de població:
*** Sant Quintí (Nova Brunswick), ciutat canadenca de Nova Brunswick
*** Sant Quintí de Mediona, municipi de l'Alt Penedès
*** Sant Quintí de Montclar, enclavament del municipi de Montclar, a la comarca del Berguedà
*** Sant Quintí de Puig-rodon, entitat de població de Campdevànol, al Ripollès
** Orografia:
*** Sant Quintí (Cardona), al veïnat de Planés, al municipi de Cardona, a la comarca del Bages
*** Illa de Sant Quintí, a la ciutat de Trois-Rivières, illa fluvial de la regió del Quebec
** Hidrografia:
*** Riera de Sant Quintí (Solsonès)
*** Riera de Sant Quintí (Ripollès)
*** Riera de Sant Quintí (Berguedà)
** Esglésies:
*** Capella de Sant Quintí, al municipi de Castellbisbal, al Baix Llobregat
*** Ermita de Sant Quintí de Cambrils, situada a Cambrils de Montanya, al municipi d'Odèn, al Solsonès
*** Església de Sant Quintí, parroquial de Sant Quintí de Mediona
*** Sant Quintí d'Ardòvol, a Ardòvol (Cerdanya)
*** Sant Quintí d'en Bas, antiga parròquia del municipi de la Vall d'en Bas, a la Garrotxa
*** Sant Quintí de Travil, a Capolat (Berguedà)
* Miscel·lània:
** Batalla de Sant Quintí
** Sant Quintí (Aisne)
# Medford (Nova York)

Medford és una concentració de població designada pel cens dels Estats Units a l'estat de Nova York. Segons el cens del 2000 tenia 21.985 habitants.

## Demografia

Segons el cens del 2000, Medford tenia 21.985 habitants, 6.791 habitatges, i 5.629 famílies. La densitat de població era de 806,1 habitants per km².
Dels 6.791 habitatges en un 42,6% hi vivien nens de menys de 18 anys, en un 68,2% hi vivien parelles casades, en un 10,7% dones solteres, i en un 17,1% no eren unitats familiars. En el 13,2% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,23 i el nombre mitjà de persones que vivien en cada família era de 3,52.
Per edats la població es repartia de la següent manera: un 27,7% tenia menys de 18 anys, un 8,9% entre 18 i 24, un 30,9% entre 25 i 44, un 24,7% de 45 a 60 i un 7,8% 65 anys o més.
L'edat mediana era de 35 anys. Per cada 100 dones de 18 o més anys hi havia 94,7 homes.
La renda mediana per habitatge era de 67.153 $ i la renda mediana per família de 70.493 $. Els homes tenien una renda mediana de 46.485 $ mentre que les dones 30.427 $. La renda per capita de la població era de 22.579 $. Entorn de l'1,5% de les famílies i el 3,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Medford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Medford». American Fact Finder. Oficina del Cens dels Estats Units, 12-01-2010.
# Johnny Unitas

Johnny Unitas (Pittsburgh, 7 de maig de 1933 - Lutherville-Timonium, 11 de setembre de 2002) va ser un rerequart de futbol americà que va jugar a la National Football League (NFL) durant 18 temporades, principalment amb els Baltimore Colts. Després d'una carrera que es va estendre des del 1956 fins al 1973, ha estat classificat constantment com un dels millors jugadors de la NFL de tots els temps.
Unitas va establir molts rècords de la NFL i va ser nomenat jugador més valuós tres vegades el 1959, el 1964 i el 1967, a més de rebre 10 reconeixements del Pro Bowl i cinc premis All Pro del primer equip. Va ajudar a conduir els Colts a quatre títols de campionat; tres de l'era anterior a les fusions el 1958, 1959, 1968, i un de l'era de la Super Bowl quan era la Super Bowl V. La seva primera victòria al campionat es considera un dels millors partits de la lliga i se li atribueix la popularitat de la NFL. Entre 1956 i 1960, va establir el rècord de la majoria de partits consecutius amb un pas de touchdown a 47, que va mantenir-se durant 52 anys fins que va ser superat el 2012 per Drew Brees.
Sobrenomenat "Johnny U" i el "Braç Daurat", Unitas va ser considerat el prototip del quarterback de l'era moderna. El 1974 el van incorporar al saló de la fama del Pro Football.

## Referències

* ↑ «Playoffs raise historical stakes». espn.com. [Consulta: January 19, 2010].
# Fosfociclita-(Ni)

La fosfociclita-(Ni) és un mineral de la classe dels fosfats.

## Característiques

La fosfociclita-(Ni) és un fosfat de fórmula química Ni₂(P₄O₁₂). Va ser aprovada com a espècie vàlida per l'Associació Mineralògica Internacional l'any 2021, i encara resta pendent de publicació. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5596/1.

## Formació i jaciments

Va ser descoberta a Halamish wadi, al Consell Regional de Tamar (Districte del Sud, Israel), l'únic indret de tot el planeta on ha estat descrita aquesta espècie mineral.

## Referències

* ↑ «Phosphocyclite-(Ni)» (en anglès). Mindat. [Consulta: 29 març 2022].
# Llacunes de Nova Caledònia

Les llacunes de Nova Caledònia, a l'oceà Pacífic es defineixen per la línea de corall contínua més llarga de tot el món i el segon en termes de superfície després de la Gran Barrera de Corall a Austràlia.Està inscrit a la llista del Patrimoni de la Humanitat de la UNESCO des del 2008.
La barrera, d'una longitud de 1.600 km defineix una llacuna de 24.000 km² que és la més gran del món, amb una profunditat mitjana de 25 metres, incloent les illes de la Grande Terre, amb l'illa principal de Grande Terre, les Illes Belep, l'Île des Pins i diverses illes i illots menors. S'intercala amb passos que connecten la llacuna amb el mar obert.
Els esculls són una mitjana de 30 km de la costa, amb un màxim de 200 km fins als esculls d'Entrecasteaux.
Aquestes llacunes són un lloc ple de vida submarina. Ric i ben conservades,són una meravella on hi habiten més de 350 espècies de corall i unes 1.600 espècies de peixos.

## Referències

* ↑ Centre, UNESCO World Heritage. «Lagoons of New Caledonia: Reef Diversity and Associated Ecosystems» (en anglès). [Consulta: 3 febrer 2021].
# Amager

Amager és una illa de Dinamarca situada al nord-est de Sjælland, l'illa més gran del país, i unida a ella per un pont. A Amager, a més dels municipis de Tårnby i de Dragør, que formen part de la conurbació de la ciutat de Copenhaguen, ciutat a la qual pertany la part nord de l'illa, s'hi troben l'aeroport de Kastrup i l'inici del pont que uneix Dinamarca amb la ciutat de Malmö, a Suècia, a través de l'estret de l'Øresund.

## Ciutats i pobles situats a Amager

(sense comptar els barris de Copenhaguen):
* Dragør
* Kastrup
* Store Magleby
* Tårnby
* Tømmerup
* Ullerup
* Viberup

## Història

El rei Cristià II de Dinamarca va permetre l'any 1521 que camperols neerlandesos s'instal·lessin a Amager i hi cultivessin la terra com a deferència a la seva dona Elisabeth, que provenia de l'actual Bèlgica.
Fins cap al 1970, Amager també va ser l'abocador de la ciutat de Copenhaguen, per la qual cosa viure en aquesta illa tenia una connotació negativa i els barris de Copenhaguen que s'hi troben (entre altres, la famosa ciutat lliure de Christiania) tenien un mal nom. Construccions recents han canviat completament l'aspecte d'aquests barris, alguns dels quals actualment es compten entre els més cars de la ciutat.

## Fills il·lustres

* Margaret Petersen (1869-[...?]) fou una cantant d'òpera de la corda de contralt.

## Vegeu també

* Estrets danesos
# Serenada

Serenada és una concentració de població designada pel cens dels Estats Units a l'estat de Texas. Segons el cens del 2000 tenia 1.847 habitants.

## Demografia

Segons el cens del 2000, Serenada tenia 1.847 habitants, 641 habitatges, i 580 famílies. La densitat de població era de 200,9 habitants per km².
Dels 641 habitatges en un 37,6% hi vivien nens de menys de 18 anys, en un 84,7% hi vivien parelles casades, en un 4,1% dones solteres, i en un 9,4% no eren unitats familiars. En el 8,1% dels habitatges hi vivien persones soles el 3,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,2% tenia menys de 18 anys, un 4,7% entre 18 i 24, un 21,5% entre 25 i 44, un 35,5% de 45 a 60 i un 12,1% 65 anys o més.
L'edat mediana era de 44 anys. Per cada 100 dones de 18 o més anys hi havia 99,1 homes.
La renda mediana per habitatge era de 78.957 $ i la renda mediana per família de 82.768 $. Els homes tenien una renda mediana de 60.234 $ mentre que les dones 35.938 $. La renda per capita de la població era de 41.110 $. Cap de les famílies i el 0,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Serenada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Serenada». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Sant Quintin de Saussilanjas

Saint-Quentin-sur-Sauxillanges és un municipi francès del departament del Puèi Domat, a Alvèrnia-Roine-Alps.

## Geografia
### Situació i comunicacions

Saint-Quentin-sur-Sauxillanges està situat a 49 kilòmetres al sud-est de Clarmont d'Alvèrnia, la capital del departament. El municipi està a prop de les carreteres D996 (de Saint-Sauves-d'Auvergne a Montbrison i D214 (de Sauxillanges a Barrège. L'autopista més propera és la A75 (E11), a Issoire (a 16 km).

### Municipis propers

* Sauxillanges, a 3,2 km.
* Égliseneuve-des-Liards, a 6,3 km.
* Saint-Jean-en-Val, a 6,9 km.
* Usson, a 8,1 km.
* Sugères, a 10 km.

## Història

Sota la Revolució Francesa el municipi es deia Roche.
Segons la tradició, un cap gal, Celsus, hi tingué allà un casal fortificat. El nom de Sant Quentin apareix al 927 quan Acfred, duc d'Aquitaine, donà la seva església al priorat de Sauxillanges. Donació confirmada per un acte pontifical de 1906. El 1789 el priorat estava sota Sant Quintí. Al principi, per celebrar el culte només hi havia la capella del castell. Posteriorment fou construïda una església a l'època romànica, però no era parroquial: era una annex de la de Nostra Senyora de Sauxillanges. El bisbe la va visitar el 1773. El març de 1790 el "caseriu de St. Quentin" es constituí com a municipi. Actualment St. Quentin és un petit poble pintoresc.

## Economia

Silvicultura, ramaderia bovina i pastures.

## Patrimoni i turisme
### Arquitectura civil

* Petit poble pintoresc

### Edificis religiosos

* Església. La seva església no té més que una nau de dos trams seguida d'un cor sobrealçat terminat per una capçalera plana. el conjunt és cobert d'un bressol trencat. La porta occidental protegida per una barbacana moderna conserva els seus batents antics amb les seves pinturs d'origen.

### Naturalesa

* El poble domina el Vall de l'Osteaux
* Vistes del puy de Dôme i la muntanya Dore.
* Bosc de Bérat